Kort før klokken fem søndag morgen brød tyve ind hos Din Tøjmand Baun, der ligger på Bredgade i Hurup. Her stjal de t-shirts, jakker, bukser og andet til en værdi af 75.000 kroner. Det oplyser politikommissær ved lokalpolitiet i Thisted, Jørgen Jensen, til tvmidtvest.dk. I bagbutikken havde indbrudstyvene fjernet listerne ved et vindue for at komme ind i butikken. Herefter bakkede tyvene en bil hen til bagdøren, så de kunne læsse de stjålne varer ind i bilen. Politiet har ikke mange oplysninger at efterforske ud fra.

Opsummering:
Din Tøjmand Baun i Hurup blev tidligt søndag morgen udsat for tyveri. Her blev der stjålet tøj for 75.000 kroner.